|  |
| --- |
| Šeimos bičas |
|  |
| Žanras | Animacinė situacijų komedija |
| Kūrėjas (-ai) | Seth MacFarlane |
| Vaidina | 
* Seth MacFarlane
* Alex Borstein
* Seth Green
* Mila Kunis
* Mike Henry
* Patrick Warburton

 |
| Dainos kompozitorius | Walter Murphy |
| Kompozitorius (-iai) | 
* Ron Jones
* Walter Murphy

 |
| Kilmės šalis | Jungtinės Valstijos |
| Kalba (-os) | anglų |
| Sezonų skaičius | 19 |
| Serijų skaičius | 362 |
| Gamyba |
| Vykdantysis prodiuseris (-iai) | 
* Seth MacFarlane
* David Zuckerman (1999–2003)
* Daniel Palladino (2001–02)
* David A. Goodman (2005–12)
* Chris Sheridan (2005–12)
* Danny Smith (2008–)
* Mark Hentemann (2009–15)
* Steve Callaghan (2009–)
* Alec Sulkin (2011–)
* Wellesley Wild (2011–15)
* Richard Appel (2012–)

 |
| Prodiuseris (-iai) | 
* Shannon Smith
* Julius Sharpe
* Kara Vallow
* Steve Marmel (2011)
* Sherry Gunther (1999–2003)

 |
| Trukmė | 
* 20–23 min.
* 45 min. (keletas kitų serijų)

 |
| Gamybos kompanija | 
* Fuzzy Door Productions
* 20th Television

 |
| Transliacija |
| Originalus kanalas | Fox |
| Originalus laikotarpis | 1999 m. sausio 31 d. (1999-01-31) – dabar |
| Išorinės nuorodos |
| Oficiali svetainė |

**Šeimos bičas** (angl. *Family Guy*) – amerikiečių animacinė situacijų komedija, kurios autorius Seth MacFarlane.

Serialo veiksmas sukasi apie Grifinų šeimą, gyvenančią išgalvotame Kvohogo mieste Rod Ailando valstijoje. Serialas pasižymi „žvilgsnių į praeitį" („flashback") technika – pagrindinių veikėjų nuotykiai praeityje dažnai neturi sąsajos su dabartiniais įvykiais.

Eteryje FOX kanalu serialas rodomas nuo 1999 m. sausio 31 d. 2007 m. pradėtas rodyti Lietuvoje, per TV6. Būtent ši televizija į lietuvių kalbą išvertė serialo pavadinimą.[reikalingas šaltinis]

2013 m. „TV Guide" serialui „Šeimos bičas" skyrė devintą vietą visų laikų geriausių televizijos animacinių serialų sąraše.

Pagrindiniai veikėjai
---------------------

Seth MacFarlane – „Šeimos bičo" autorius
Pagrindinis serialo veikėjas yra Piteris Grifinas (Peter Griffin) – apkūnus viduriniosios klasės nevykėlis. Piteris yra airių kilmės amerikietis bei pats teigia esąs afroamerikiečių vergų palikuonis. Jo žmona Luis (Lois, mergautinė pavardė Piuteršmit (Pewterschmidt)) – namų šeimininkė, mokanti vaikus groti pianinu.

Grifinų šeima turi tris vaikus. Vyriausia iš jų – Meg – nuolat kenčia pašaipas mokykloje ir namie dėl savo išvaizdos. Krisas (Chris) – tipiškas paauglys, daugeliu atžvilgių panašus į savo tėvą jaunystėje. Vienas populiariausių ir spalvingiausių serialo personažų – piktasis kūdikis Stiujis (Stewie), kūdikis, siekiantis užvaldyti pasaulį bei nužudyti savo motiną.

Šeimos augintinis – antropomorfizuotas kalbantis šuo Brajanas (Brian). Brajanas kalba, turi savo automobilį, vaikšto ant dviejų kojų, yra priklausomas nuo alkoholio bei nikotino ir turi kitų žmonėms būdingų savybių, tačiau šeimoje jis vis tiek laikomas gyvūnu. Kartais Brajanas elgiasi kaip stereotipinis šuo – gaudo metamą kamuoliuką, valgo šiukšles, bijo dulkių siurblio ir t. t. tačiau kartu su Stiuju yra intelektualiausi veikėjai „Šeimos biče".

Kiti nuolat pasirodantys serialo veikėjai – visoms visuomenės klasėms atstovaujantys Grifinų kaimynai. Gretimame name gyvena stuburo traumą patyręs neįgalus policijos pareigūnas Džo Svonsonas (Joe Swanson), jo amžinai nėščia žmona Boni ir paauglys sūnus Kevinas. Kitas kaimynas – dėl sekso išprotėjęs viengungis, lėktuvo pilotas Glenas Kvagmairas (Glenn Quagmire). Kiek toliau gyvena ramus švelnių manierų juodaodis Klyvlendas Braunas (Cleveland Brown), jo žmona (nuo ketvirtojo sezono – buvusi žmona) Loreta ir hiperaktyvus sūnus Klyvlendas Jaunesnysis. Visi šie veikėjai gyvena toje pačioje Spooner gatvėje.

Išnašos
-------

1. ↑  „TV Guide Magazine's 60 Greatest Cartoons of All Time". TV Guide. 2013-09-24. Suarchyvuotas originalas 2018-07-10. Nuoroda tikrinta 2014-02-06.  Nežinomas parametras `|url-status=` ignored (pagalba)

Nuorodos
--------

|  |  |
| --- | --- |
|  | **Vikiteka: Šeimos bičas** – vaizdinė ir garsinė medžiaga  |

* Oficiali svetainė
* „Šeimos bičas" wiki